Държавен вестник, бр. 67, 2016 г., стр. 35

БРОЙ  67	
Д Ъ Р Ж А В Е Н  В Е С Т Н И К 	
СТР.  35  
заявлението. Документите се приемат само 
когато са представени в пълен комплект и 
са попълнени правилно.
(2) Комисията по ал. 1 информира кан­
дидатите или техните родители за вида на 
училището, за учебния план, за видовете 
специализирана подготовка, специалности, 
професии и за възможностите за кариерно 
развитие на завършилите пълния курс на 
обучението.
(3) Училищата организират консултации с 
кандидатите за различните видове специали­
зирана подготовка, специалности и професии 
за разясняване на учебно-изпитните програ­
ми по график, одобрен от директорите на 
съответните училища. Графикът се обявява 
най-късно една седмица преди провеждането 
на консултациите. 
Чл. 12. Конкретните дати, час и място на 
провеждане на изпитите за всеки клас, вид 
специализирана подготовка, специалност и 
професия се публикуват на интернет стра­
ницата на училището не по-късно от една 
седмица преди определената начална дата за 
провеждане на изпитите. 
Чл. 13. (1) Оценяването на кандидатите 
се извършва от комисия, определена от ди­
ректора на училището. 
(2) Председател на изпитната комисия е 
директорът на училището или определено от 
него със заповед длъжностно лице. 
(3) Оценките на кандидатите от изпитите 
в едно училище по изкуствата са валидни 
за класиране само в същото училище. 
(4) Оценяването се извършва по шесто­
балната система, като най-високата оценка е 
отличен 6,00, а най-ниската оценка за успешно 
издържан изпит е среден 3,00, или се оценява 
с „да“ или „не“. Получилите оценка слаб 2,00 
или „не“ на изпит губят право да продължат 
по-нататъшното си участие в изпитите и не 
участват в класирането. 
(5) Оценката от всеки изпит, който се 
оценява по шестобалната система, е средно­
аритметична с точност до 0,01 от оценките на 
членовете на изпитната комисия, поставени 
с точност до 0,25. 
(6) Оценките, поставени от изпитните 
комисии, са окончателни и при възражение 
не се допуска ново оценяване. 
(7) Оценките се обявяват непосредствено 
след приключване на работата на изпитната 
комисия. 
(8) Списъкът с оценките на кандидатите от 
положените изпити включва: клас, професия/
специалност, номер по ред, входящ номер 
на кандидата, наименование на изпита за 
съответния вид специализирана подготовка, 
професия, специалност и цифрова оценка. 
Чл. 14. (1) Класирането на кандидатите за 
съответния вид специализирана подготовка, 
професия и специалност се извършва в низхо­
дящ ред на оценките, получени на изпитите. 
(2) В класирането участват само кандида­
тите, получили окончателна оценка от всеки 
изпит най-малко среден 3,00.
Чл. 15. (1) В срок до два работни дни след 
приключване на изпитите директорът на учи­
лището утвърждава със заповед списъка на 
приетите ученици съгласно утвърдения дър­
жавен план-прием, като определя конкретния 
брой места за съответния вид специализирана 
подготовка, професия, специалност, клас и 
етап на училищното образование.
(2) Списъкът на класираните и приети 
ученици съдържа: клас, професия/специал­
ност, номер по ред, входящ номер на ученика, 
трите имена на ученика, наименование на 
положените изпити за съответния вид специ­
ализирана подготовка, професия, специалност 
и цифрови оценки. 
(3) Списъкът по ал. 2 се публикува на 
интернет страницата на училището и се по­
ставя в самото училище, като в него не се 
посочват трите имена на ученика.
(4) Когато в класирането участват близ­
наци и само единият от тях е приет, другият 
(другите) се приема над държавния план-
прием, при условие че е положил изпит за 
съответната специалност или вид специ­
ализирана подготовка и е получил оценка 
най-малко 3,00.
(5) Учениците, класирани с еднакви оценки 
на последното планово място за специал­
ността, се приемат над утвърдения държавен 
план-прием.
Чл. 16. (1) Учениците се записват в учи­
лището, в което са приети, с оригиналите 
на документите по чл. 10, ал. 1 в срок до 
5 работни дни от деня на обявяването на 
утвърдения списък на приетите ученици в 
училището. На местата на незаписалите се в 
срок ученици се приемат следващите по успех.
(2) В срок един ден след изтичане на срока 
за записване на приетите ученици училища­
та обявяват незаетите места в училището. 
До попълването на свободните места се 
приемат кандидатите, следващи по успех в 
низходящ ред.
(3) При наличие на незаети места училища­
та имат право да организират допълнителни 
изпити в периода от 25 август до 5 септември 
по график, утвърден от директора на учили­
щето. Срокът за подаване на документите е 
най-малко 5 работни дни преди провеждането 
на изпита. За незаети се смятат местата, за 
които няма приети ученици, на приети, но 
незаписали се в срока ученици, на записали 
се и след това изтеглили документите си 
ученици.
(4) В срок до 10 дни след приключване 
на изпитите директорите на училищата